**ПРОТОКОЛ № 30**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 20.09.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Лъчезар Лазаров, Галя Гугушева, Наталия Василева, Ангелина Митова, Евгений Трифонов, Димитър Стефанов и Марио Василев

На заседанието присъстват: Петя Тянкова – директор на дирекция „Атестиране на магистрати“, Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 16 - т.22

РАЗНИ

1. Откриване на процедура за избор на директор на Национална следствена служба.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТКРИЕ, на основание чл. 167, ал. 2 от ЗСВ, процедура за избор на директор на Национална следствена служба.

1.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА УТВЪРДИ, на основание т. 4, Раздел I от Правилата за избор на директор на Националната следствена служба, образец на кадрова справка.

1.3. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ Хронограма на процедурата за избор на директор на Национална следствена служба.

1.4. ПРЕДЛАГА НА ПРОКУРОРСКАТА КОЛЕГИЯ НА ВСС, решенията по т. 1.1. и т. 1.2, както и хронограмата по т. 1.3, ДА СЕ ПУБЛИКУВАТ на интернет страницата на Висшия съдебен съвет.

1.5. Внася предложенията в заседание на Прокурорската колегия на ВСС, насрочено за 21.09.2022 г., за разглеждане и произнасяне.

2. Оптимизиране щатната численост на органите на съдебна власт, във връзка възстановяване на членове на Висшия съдебен съвет на магистратска длъжност, на основание чл. 28, ал. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ОТЛАГА разглеждането на т. 2.

3. Произнасяне по допустимостта на кандидатите - участници в процедури за избор на административни ръководители, открити с решения на Прокурорската колегия на Висшия съдебен съвет по протокол № 28/20.07.2022 г. и протокол № 29/27.07.2022 г. (обн. ДВ, бр. 65/12.08.2022 г.) и определяне на дата за провеждане на събеседване с допуснатите кандидати.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

***Административен ръководител – районен прокурор***

***на Районна прокуратура – Русе***

**3.1. ОТЛАГА** произнасянето по допустимостта на **Ирена Стоянова Костадинова** – и.ф. административен ръководител – районен прокурор на РП – Русе и заместник на административния ръководител – заместник-районен прокурор на РП - Русе, кандидат за участие в процедура за избор на административен ръководител на Районна прокуратура - Русе, до приемане на комплексна оценка от извънредно атестиране по реда на чл. 196, ал. 1, т. 4 във вр. с чл. 197, ал. 5, т. 2 от ЗСВ.

**3.1.1.** **ОТКРИВА**, на основание чл. 196, ал. 1, т. 4 във вр. с чл. 197, ал. 5, т. 2 от ЗСВ, процедура за извънредно атестиране на **Ирена Стоянова Костадинова** – и.ф. административен ръководител – районен прокурор на РП – Русе и заместник на административния ръководител – заместник-районен прокурор на РП - Русе.

**3.1.2.** Да се изискат от Районна прокуратура - Русе необходимите документи за провеждане на извънредно атестиране на **Ирена Стоянова Костадинова** – и.ф. административен ръководител – районен прокурор на РП – Русе и заместник на административния ръководител – заместник-районен прокурор на РП - Русе, за периода от **20.09.2017 г. до 20.09.2022 г.**

*Мотиви: Разпоредбата на чл. 197, ал. 5 предвижда извършване на извънредно атестиране след приключване на периодичното атестиране, ако от последното периодично атестиране са изминали пет години. Съгласно т. 2 на същата разпоредба, такова атестиране се провежда в случаите на участие на магистрата в избор за административен ръководител.*

*Видно от административната преписка, прокурор Ирена Костадинова има придобит статут на несменяемост и проведено периодично атестиране с приета положителна комплексна оценка „много добра" (Протокол на ВСС № 7 от 13.02.2014 г., със статистически отчетен период до 31.12.2012 г.). От последното й периодично атестиране са изминали пет години и същата подлежи на извънредно атестиране, на основание чл. 197, ал. 5, т. 2 от ЗСВ, във връзка с участието й в процедурата по избор.*

**3.2.** Решенията по т. 3.1., т. 3.1.1. и т. 3.1.2. да се публикуват на интернет страницата на Висшия съдебен съвет, в раздел „Важно" - „Конкурсни процедури" - „Избор на административни ръководители".

**3.3. ДОПУСКА**, на основание чл. 194а, ал. 2 от ЗСВ, до участие в процедури за избор на административни ръководители в органите на съдебната власт, открити с решение на Прокурорската колегия на Висшия съдебен съвет по протокол № 29/27.07.2022 г. (обн. ДВ, бр. 65/12.08.2022 г.), следните кандидати:

***Административен ръководител – районен прокурор***

***на Районна прокуратура – Бургас***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-12845/  09.09.2022 г. | **Мария Русева Маркова** | изпълняващ функциите „административен ръководител - районен прокурор“ на Районна прокуратура - Бургас, заместник на административния ръководител - заместник-районен прокурор на Районна прокуратура - Бургас |

***Административен ръководител – районен прокурор***

***на Районна прокуратура – Перник***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-12724/  07.09.2022 г. | **Гергана Георгиева Савова-Малиновска** | изпълняващ функциите „административен ръководител - районен прокурор“ на Районна прокуратура - Перник, заместник на административния ръководител - заместник-районен прокурор на Районна прокуратура - Перник |

**3.4. ОБЯВЯВА**, на основание чл. 194а, ал. 4 от Закона за съдебната власт, списъците с допуснатите кандидати за участие в изборите по т. 3.3. на интернет страницата на Висшия съдебен съвет.

**3.5. ПРЕДЛАГА** на Прокурорската колегия на ВСС да **ОПРЕДЕЛИ** дати за провеждане на събеседване с допуснатите кандидати в процедури за избор на административни ръководители в органите на съдебната власт, открити с решение на Прокурорската колегия на Висшия съдебен съвет по протокол № 29/27.07.2022 г. (обн. ДВ, бр. 65/12.08.2022 г.), както следва:

* Районна прокуратура – Бургас: 12.10.2022 г.;
* Районна прокуратура – Перник: 19.10.2022 г.

**3.6. ВНАСЯ** предложението по т. 3.5. в заседанието на Прокурорската колегия на ВСС, насрочено на 21.09.2022 г., за разглеждане и произнасяне.

4. Предложение от административния ръководител на Софийска районна прокуратура за назначаване на Мима Костадинова Куцкова-Дамянова - прокурор в Софийска районна прокуратура, на длъжност „заместник на административния ръководител-заместник-районен прокурор" на Софийска районна прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Мима Костадинова Куцкова-Дамянова - прокурор в Софийска районна прокуратура, на длъжност „заместник на административния ръководител-заместник-районен прокурор" на Софийска районна прокуратура, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

4.2. Внася предложението в заседание на Прокурорската колегия на ВСС, насрочено за 21.09.2022 г., за разглеждане и произнасяне.

5. Предложение от административния ръководител на Районна прокуратура - Ботевград за назначаване на Марина Красимирова Кочева - прокурор в Районна прокуратура - Ямбол, на длъжност „заместник на административния ръководител-заместник-районен прокурор" на Районна прокуратура - Ботевград.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Марина Красимирова Кочева - прокурор в Районна прокуратура - Ямбол, на длъжност „заместник на административния ръководител-заместник-районен прокурор" на Районна прокуратура - Ботевград, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

5.2. Внася предложението в заседание на Прокурорската колегия на ВСС, насрочено за 21.09.2022 г., за разглеждане и произнасяне.

6. Предложение от административния ръководител на Районна прокуратура - Ботевград за оптимизиране щатната численост на органа и назначаване на Христо Ценов Христов - прокурор в Районна прокуратура – Ботевград, на длъжност „заместник на административния ръководител - заместник-районен прокурор" на Районна прокуратура - Ботевград.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 30, ал. 5, т. 4 от ЗСВ, втора щатна длъжност „заместник на административния ръководител - заместник-районен прокурор“ на Районна прокуратура – Ботевград чрез трансформиране на 1 (една) длъжност „прокурор" от щата на органа в 1 (една) щатна длъжност „заместник на административния ръководител - заместник-районен прокурор“, считано от датата на встъпване на Христо Ценов Христов - прокурор в Районна прокуратура – Ботевград, на длъжност „заместник на административния ръководител - заместник-районен прокурор" на органа.

6.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА НАЗНАЧИ, на основание чл. 160, във връзка с чл. 168, ал. 3 от ЗСВ, Христо Ценов Христов - прокурор в Районна прокуратура – Ботевград, на длъжност „заместник на административния ръководител - заместник-районен прокурор" на Районна прокуратура - Ботевград, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

6.3. ВНАСЯ предложенията в заседанието на Прокурорската колегия на Висшия съдебен съвет, насрочено на 21.09.2022г., за разглеждане и произнасяне.

7. Предложение от административния ръководител на Районна прокуратура - Самоков за оптимизиране щатната численост на органа и назначаване на Десислава Иванова Стоименова – прокурор в Районна прокуратура - Самоков на длъжност „заместник на административния ръководител – заместник-районен прокурор“ на Районна прокуратура – Самоков.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 30, ал. 5, т. 4 от ЗСВ, 1 (една) щатна длъжност „заместник на административния ръководител - заместник-районен прокурор“ на Районна прокуратура – Самоков чрез трансформиране на 1 (една) длъжност „прокурор" от щата на органа в 1 (една) щатна длъжност „заместник на административния ръководител - заместник-районен прокурор“, считано от датата на встъпване на Десислава Иванова Стоименова – прокурор в Районна прокуратура - Самоков на длъжност „заместник на административния ръководител – заместник-районен прокурор“ на органа.

7.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА НАЗНАЧИ, на основание чл. 160, във връзка с чл. 168, ал. 3 от ЗСВ, Десислава Иванова Стоименова – прокурор в Районна прокуратура – Самоков, на длъжност „заместник на административния ръководител – заместник-районен прокурор“ на Районна прокуратура – Самоков, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

7.3. ВНАСЯ предложенията в заседанието на Прокурорската колегия на Висшия съдебен съвет, насрочено на 21.09.2022г., за разглеждане и произнасяне.

8. Предложение от административния ръководител на Районна прокуратура - Видин за оптимизиране щатната численост на органа и назначаване на Райна Илкова Петрова - прокурор в Районна прокуратура - Монтана на длъжност „заместник на административния ръководител - заместник-районен прокурор“ на Районна прокуратура - Видин.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 30, ал. 5, т. 4 от ЗСВ, втора щатна длъжност „заместник на административния ръководител - заместник-районен прокурор“ на Районна прокуратура – Видин чрез трансформиране на 1 (една) свободна длъжност „прокурор" от щата на органа в 1 (една) щатна длъжност „заместник на административния ръководител - заместник-районен прокурор“, считано от датата на вземане на решението.

8.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА НАЗНАЧИ, на основание чл. 160, във връзка с чл. 168, ал. 3 от ЗСВ, Райна Илкова Петрова - прокурор в Районна прокуратура – Монтана, на длъжност „заместник на административния ръководител - заместник-районен прокурор“ на Районна прокуратура - Видин, с ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

8.3. ВНАСЯ предложенията в заседанието на Прокурорската колегия на Висшия съдебен съвет, насрочено на 21.09.2022г., за разглеждане и произнасяне.

9. Предложение от административния ръководител на Районна прокуратура - Габрово за назначаване на Даниела Маринова Йовчева - прокурор в Районна прокуратура - Габрово, на длъжност „заместник на административния ръководител-заместник-районен прокурор" на Районна прокуратура - Габрово.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Даниела Маринова Йовчева - прокурор в Районна прокуратура - Габрово, на длъжност „заместник на административния ръководител-заместник-районен прокурор" на Районна прокуратура - Габрово, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

9.2. Внася предложението в заседание на Прокурорската колегия на ВСС, насрочено за 21.09.2022 г., за разглеждане и произнасяне.

10. Предложение от административния ръководител на Софийска районна прокуратура за освобождаване на Ива Георгиева Атанасова от заеманата длъжност „прокурор“ в Софийска районна прокуратура, на основание чл. 129, ал. 3 т. 4 от Конституцията на Република България.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ОТЛАГА разглеждането на т. 10 за следващото заседание на Комисията.

11. Молба от Румяна Нешева Стоянова за освобождаване от заеманата длъжност „прокурор“ в Софийска районна прокуратура, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Румяна Нешева Стоянова от заеманата длъжност „прокурор“ в Софийска районна прокуратура, с ранг „прокурор във ВКП и ВАП“, считано от 03.10.2022г.

11.2. ВНАСЯ предложението в заседанието на Прокурорската колегия на ВСС, насрочено за 21.09.2022 г., за разглеждане и произнасяне.

12. Връчване на отличия на основание чл. 303 от Закона за съдебната власт.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГАНА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, в заседанието насрочено за 28.09.2022 г., да ВРЪЧИотличие на:

**12.1.1. Георги Йорданов Манасиев** - с решения на ПК по пр. № 25/29.06.2022 г., т. 10 и т. 11, **поощрен** на основание чл. 303, ал. 2, т. 2, б.“б“ от ЗСВ, във връзка с чл. 304, ал. 1 от ЗСВ, **освободен** на основание чл. 160, във връзка с чл. 165, ал. 1, т. 1 от ЗСВ, **от заеманата длъжност** „прокурор“ в Районна прокуратура-Варна, с ранг „прокурор във ВКП и ВАП“ - **„личен почетен знак втора степен - сребърен“;**

**12.1.2. Милчо Иванов Генжов *-*** с решения на ПК по пр. № 29/27.07.2022 г., т. 10 и т. 11, **поощрен** на основание чл. 303, ал. 2, т. 2, б.“а“ от ЗСВ, във връзка с чл. 304, ал. 1 от ЗСВ, **освободен** на основание чл. 160, във връзка с чл. 165, ал. 1, т. 1 от ЗСВ, **от заеманата длъжност** „административен ръководител-окръжен прокурор“ на Окръжна прокуратура-Габрово, както и от длъжността „прокурор“ с ранг „прокурор във ВКП и ВАП“ - **„личен почетен знак първа степен - златен“**.

12.2. ВНАСЯ предложението в заседанието на Прокурорската колегия на ВСС, насрочено за 28.09.2022 г.

13. Извлечение от протокол № 27 от 13.07.2022 г. на Прокурорска колегия на ВСС, т. 1, относно връщане на атестационната преписка на Георги Данаилов Дамянов – прокурор в Районна прокуратура - Костинброд, на Комисията по атестирането и конкурсите, на основание чл. 205, ал. 4, т. 3 от ЗСВ.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПОДДЪРЖА ИЗЦЯЛО становището си по протокол № 23 от 21.06.2022 г., т. 22.

*Мотиви: В изпълнение на решение на КАК по протокол № 23 от 21.06.2022 г., с писмо изх. № ВСС-13201 от 21.06.2022 г. прокурор Георги Дамянов е уведомен за изслушване в заседание на Прокурорската колегия, насрочено за 13.07.2022 г., във връзка с постъпило възражение срещу изготвената му комплексна оценка от атестиране за придобиване статут на несменяемост.*

*На 28.06.2022 г. магистратът е депозирал молба с искане към точката от дневния ред на заседанието на ПК, насрочено за 13.07.2022 г., да бъдат приложени единният формуляр от предварителното му атестиране и извлечение от протокол № 42 от 25.11.2020 г. от заседанието на ПК за приемане на комплексна оценка „Много добра“.*

*Във връзка с несъответствие в предварителната атестация и настоящата за придобиване статут на несменяемост, с писмо изх. № ВСС-13201 от 04.07.2022 г. на председателя на КАК са изискани допълнителни справки, относно просрочени от прокурор Дамянов досъдебни производства за периода 07.09.2016 г. – 07.09.2021 г. и брой обжалвани и потвърдени постановления по наказателни производства. Същите са получени по имейл на 08.07.2022 г.*

*След изслушване на прокурор Георги Дамянов в заседанието на 13.07.2022 г., Прокурорската колегия е върнала атестационната преписка на КАК, на основание чл. 205, ал. 4, т. 3 от ЗСВ, за преценка на новите писмени доказателства и преценка следва ли да бъде коригирана атестацията.*

*Комисията по атестирането и конкурсите, след разглеждане на допълнително получените на 08.07.2022 г. справки (с които прокурор Георги Дамянов е запознат и които следва да станат неразделна част от част III на ЕФА), счита, че не са налице основания за уважаване на възражението и промяна на определените оценки по отделните критерии за атестиране.*

*Видно от допълнително получените справки, в атестационния период 07.09.2016 г. – 07.09.2021 г.:*

* *81 бр. ДП са решени в срок до 2 месеца (в част III от ЕФА са посочени 42 бр.);*
* *48 бр. ДП са решените в срок над 2 месеца (в част III от ЕФА са отразени 30 бр.).*

*При анализ на посочените в справката досъдебни производства, решени в срок до 2 месеца, Комисията установи, че част от тях не следва да се отчитат като просрочени поради удължен срок за произнасяне –* ***8 бр.*** *(пр. №№ 385/2019 г., 714/2018 г., 584/2019 г. - посочена 2 пъти в справката, 107/2019 г., 864/2017 г., 282/2015 г., 1393/2020 г.); изтичане на срока по време на ползван болничен –* ***1 бр.*** *(пр. № 1247/2020 г.); произнасяне на друг прокурор* ***– 1 бр.*** *(пр.* *№ 744/2019 г.); изтичащ срок в почивен ден и произнасяне в първия работен –* ***3 бр.*** *(пр. № 804/2017 г. – посочена 2 пъти в справката и № 1318/2018 г.).*

*По отношение на справката за ДП, решени в срок над 2 месеца – по пр. № 280/2018 г. е налице удължен срок и произнасянето е в рамките на същия.*

*Освен изключването на така посочените по-горе общо 14 бр. ДП от общия брой на просрочените досъдебни производства, по още 25 бр., просрочието, допуснато от прокурор Дамянов, е в рамките на 1 до 10 дни включително, след изтичане на едномесечния срок за произнасяне, което не се явява съществен пропуск.*

*Въпреки това обаче, са налице досъдебни производства със забави* ***~ 60, 70, 80, 90 дни*** *след изтичане на срока, а още по-значителни са произнасянията* ***над 100 дни след срока –*** *пр. №№ 131/2018 г.* ***~ 110 дни,*** *796/2017 г.* ***~ 120 дни****, 1579/2016 г.* ***~ 130 дни****, 871/2017 г. и 885/2017 г.* ***~ 150 дни****, 1068/2017 г.* ***~ 160 дни****, 1246/2017 г.**и**771/2014 г.* ***~ 170 дни,*** *962/2018 г.* ***~ 210*** *дни; 1175/2017 г.* ***~ 230 дни****.*

*От предоставената с писмо вх. № ВСС-13201 от 23.05.2022 г. справка от административния ръководител на Районна прокуратура – Сливница (изискана по повод твърдения във възражението на прокурор Дамянов за непълнота и неточност на данните и подробно анализирана от КАК в решението й от 21.06.2022 г.), не се установяват причини, които да оправдаят допуснатите просрочия по немалък брой преписки и ДП /с изключение на ползвания болничен в края на 2020 г./. Освен това, по част от досъдебните производства се касае за забави между 2 и 7 месеца след изтичане на срока за решаване, водещо до забавяне на наказателния процес извън допустимото.*

*В доклад на ОП-София от извършена през 2019 г. проверка, относно спазване на Указанията за приложението на чл. 145, ал. 2 ЗСВ от прокурор Георги Дамянов в периода 01.11.2016 г. – 01.09.2019 г., е посочено, че някои от преписките са със закъснение от 1 до 3 дни предвид обстоятелството, че едномесечният срок е изтичал в неработен ден. От предоставените по настоящата атестация справки, обаче, се установява, че по една единствена преписка (пр. пр. № 86/2018 г.) срокът е изтичал в неработен ден.*

*Не могат да бъдат пренебрегнати и изразените в становище на ВКП от 14.06.2021 г. констатации във връзка с извършена от АП-София проверка, за наличие на данни за дисциплинарни нарушения, извършени от прокурор Дамянов, които могат да бъдат отнесени към част IV, т. 3 от ЕФА и показателя „спазване на сроковете“, а именно: неоправдано задържане на 4 бр. досъдебни производства; неупражняване на правомощията по чл. 196, ал. 1, т. 1-4 и ал. 2 от НПК за осигуряване на своевременно и законосъобразно приключване на разследването по 10 бр. досъдебни производства; неизпълнение на задълженията по чл. 234, ал. 4 от НПК по 3 бр. дела – правил е искания за удължаване на срока за разследване след като същият вече е изтекъл.*

*С оглед всичко изложено по-горе, Комисията счита, че липсват основания за увеличаване на оценката „3“ в част IV, т. 3 от ЕФА.*

*Данните от другата допълнително получена на 08.07.2022 г. справка, относно актове по наказателни производства сочат, че за периода на атестиране са изготвени 542 бр. постановления за прекратяване и спиране на ДП, от които 10 бр. са обжалвани, като 5 са потвърдени и 5 са отменени (в част III на ЕФА са отразени обжалвани 5 бр. – 1 потвърден и 4 отменени).*

*Отменените 5 постановления представляват 50 % от обжалваните и 0,9 % от общия брой актове от този вид. Макар относителния дял на отменените актове спрямо обжалваните да е по-нисък от посочените 80 % в решението на КАК от 21.06.2022 г., същият все пак остава висок и съвкупната преценка с останалите статистически данни, подробно описани в същото решение на Комисията, не води до извод за промяна на оценката „4“ в част V, т. 4 от ЕФА.*

*С оглед посоченото по-горе и подробно изложените мотиви към решението по т. 22 от протокол № 23 от 21.06.2022 г., КАК предлага на Прокурорската колегия на ВСС да остави без уважение възражението и да приеме комплексна оценка „Добра" - 4,39 на Георги Данаилов Дамянов – прокурор в Районна прокуратура-Костинброд.*

13.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ИЗСЛУША, на основание чл. 205, ал. 2 от ЗСВ, Георги Данаилов Дамянов – прокурор в Районна прокуратура-Костинброд, поради изготвено възражение срещу комплексна оценка от атестиране за придобиване статут на несменяемост „Добра“.

13.3. КАНИГеорги Данаилов Дамянов – прокурор в Районна прокуратура-Костинброд, в заседание на Прокурорската колегия на Висшия съдебен съвет, насрочено за 19.10.2022 г., в 13,30 часа, за изслушване.

13.4. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ възражението на Георги Данаилов Дамянов – прокурор в Районна прокуратура-Костинброд.

13.5. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ атестиране за придобиване статут на несменяемост на Георги Данаилов Дамянов – прокурор в Районна прокуратура-Костинброд.

13.6. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1, във връзка с чл. 205, ал. 4, т. 1 от ЗСВ предложената комплексна оценка от атестирането „Добра" на Георги Данаилов Дамянов – прокурор в Районна прокуратура-Костинброд.

13.7. ПРЕДЛАГА НА ПРОКУРОРСКАТА КОЛЕГИЯ НА ВСС, Георги Данаилов Дамянов – прокурор в Районна прокуратура-Костинброд, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

13.8. ВНАСЯ предложението в заседанието на Прокурорската колегия на ВСС, насрочено на 19.10.2022 г., за разглеждане и произнасяне.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

14. Предложение от административния ръководител на Окръжна прокуратура - Хасково за повишаване на Пламен Иванов Бахчеванов – следовател в Окръжен следствен отдел в Окръжна прокуратура – Хасково, с ранг „прокурор в АП“, на място в по-горен ранг „следовател в НСлС“. *(вх.№ВСС-12940/14.09.2022 г.)*

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Пламен Иванов Бахчеванов – следовател в Окръжен следствен отдел в Окръжна прокуратура – Хасково, с ранг „прокурор в АП“, на място в по-горен ранг „следовател в НСлС“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

14.2. ВНАСЯ предложението в заседанието на Прокурорската колегия на ВСС, насрочено за 21.09.2022 г., за разглеждане и произнасяне.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

15. Предложение от административния ръководител на Окръжна прокуратура - Хасково за периодично атестиране на Валентина Славчева Радева-Ранчева - прокурор в Окръжна прокуратура - Хасково. *(вх.№ ВСС-12937/14.09.2022 г.)*

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Валентина Славчева Радева-Ранчева - прокурор в Окръжна прокуратура – Хасково, за периода 29.06.2017 г. – 29.06.2022 г.

15.2. ВЪЗЛАГА на постоянната атестационна комисия при Апелативна прокуратура – Пловдив, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

16. Периодично атестиране на Владимир Сашков Сираков - административен ръководител - окръжен прокурор на Окръжна прокуратура - Враца. *(вх.№ ВСС-10014/07.07.2022 г.)*

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Владимир Сашков Сираков - административен ръководител - окръжен прокурор на Окръжна прокуратура - Враца.

16.2. Предоставя, на основание чл. 205, ал. 1 от ЗСВ, на Владимир Сашков Сираков - административен ръководител - окръжен прокурор на Окръжна прокуратура - Враца, резултатите от атестирането за запознаване.

17. Периодично атестиране на Димитър Йорданов Николов - прокурор в Районна прокуратура - Враца. *(вх.№ ВСС-8626/08.06.2022 г.)*

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Димитър Йорданов Николов - прокурор в Районна прокуратура - Враца.

17.2. Предоставя, на основание чл. 205, ал. 1 от ЗСВ, на Димитър Йорданов Николов - прокурор в Районна прокуратура - Враца, резултатите от атестирането за запознаване.

18. Периодично атестиране на Венета Димитрова Стефанова - Иванова - изпълняващ функциите „административен ръководител - председател“ на Районен съд – Средец, за периода 19.06.2017 г. – 25.07.2019 г., през който е заемала длъжността „прокурор“ в Районна прокуратура – Бургас. *(вх.№ВСС-9901/06.07.22г.)*

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Венета Димитрова Стефанова - Иванова - изпълняващ функциите „административен ръководител - председател“ на Районен съд – Средец, за периода 19.06.2017 г. – 25.07.2019 г., през който е заемала длъжността „прокурор“ в Районна прокуратура – Бургас.

18.2. Предоставя, на основание чл. 205, ал. 1 от ЗСВ, на Венета Димитрова Стефанова - Иванова - изпълняващ функциите „административен ръководител - председател“ на Районен съд – Средец, резултатите от атестирането за запознаване.

РАЗНИ

19. Предложение за поощряване на Румяна Нешева Стоянова - прокурор в Софийска районна прокуратура. *(вх.№ ВСС-12479/15.09.2022 г.)*

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПООЩРИ, на основание чл. 303, ал. 2, т. 1 и ал. 3, т. 1, във връзка с чл. 304, ал. 1 от ЗСВ, Румяна Нешева Стоянова - прокурор в Софийска районна прокуратура, с ранг „прокурор във ВКП и ВАП“, с отличие „служебна благодарност и грамота“ и парична награда в размер на 1000 (хиляда) лв., за постигнати високи резултати при изпълнение на служебните задължения.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС да ВЪЗЛОЖИ на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец октомври 2022 г.

19.3. ПРЕДЛАГА НА ПРОКУРОРСКАТА КОЛЕГИЯ НА ВСС решението по т. 1. да се предостави на Комисия „Бюджет и финанси“ в изпълнение решение на Пленума на ВСС по протокол № 15/14.04.2022 г., т. 18.

19.4. Внася предложенията в заседание на Прокурорската колегия на ВСС, насрочено за 21.09.2022 г., за разглеждане и произнасяне.

20. Трето класиране на кандидатите в конкурса за първоначално назначаване на длъжност „следовател“ в следствените отдели в окръжните прокуратури, обявен с решение на Прокурорската колегия на ВСС по протокол № 6/16.02.2022 г. (обн. в ДВ, бр. 18/04.03.2022 г.).

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. **ПРИЕМА** заявлението по чл. 29, ал. 3 от Наредба № 1 от 9 февруари 2017 г. от Мариета Венова, с което **ОТКАЗВА** да заеме длъжността, на която е класирана, както и да участва повече в класирането.

20.2. **ИЗВЪРШВА ТРЕТО КЛАСИРАНЕ** на кандидатите в конкурса за първоначално назначаване и заемане на длъжността **„следовател“ в следствените отдели в окръжните прокуратури**, на основание чл. 29, ал. 3 от Наредба № 1 от 9 февруари 2017 г. и във връзка с подаденото заявление от Мариета Венова.

20.3. Решението по т. 20.2. да се публикува на интернет страницата на ВСС, с оглед 3-дневния срок за подаване на писмени заявления, съгласно изискванията на чл. 29, ал. 3 от Наредба № 1 от 9 февруари 2017 г.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

21. Периодично атестиране на Николай Владимиров Захманов - прокурор в Районна прокуратура - Благоевград. *(вх.№ВСС-315/2022 г.)*

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Николай Владимиров Захманов - прокурор в Районна прокуратура - Благоевград.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Николай Владимиров Захманов - прокурор в Районна прокуратура - Благоевград.

21.3. ВНАСЯ предложението в заседание на Прокурорската колегия на ВСС, насрочено за 21.09.2022 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

22. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | ОП-ПАЗАРДЖИК | **Стоян Божинов Пешев** | прокурор | **Димитър Стефанов** |
| **2** | РП-ПЛОВДИВ | **Димитър Желязков Пехливанов** | прокурор | **Евгений Трифонов** |

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ